
Ақтөбе облыстық мәслихатының

Ш Е Ш І М І

Ақтөбе қаласы                         № 328                   2026 жылғы 24 маусым

2025 жылғы облыстық бюджеттің атқарылуы туралы облыс әкімдігінің есебі

«2025 жылғы облыстық бюджеттің атқарылуы туралы» облыс әкімінің орынбасары А.Ә.Әбдікәрімовтің, Ақтөбе облысы бойынша Тексеру комиссиясының төрағасы Қ.Ы.Кенжиннің есептерін, облыстық мәслихаттың бюджет, өңірлік және салалық даму жөніндегі тұрақты комиссиясының қорытындысын тыңдап, облыстық мәслихат 2024 жылғы 12 желтоқсанда бекітілген және 2025 жылдың бюджетін атқару барысында нақтыланған              «2025-2027 жылдарға арналған облыстық бюджет туралы» облыстық мәслихаттың шешімі, нақтыланған көрсеткіштерден кірістер бойынша                   100,1 пайызға, алынған нысаналы трансферттер бойынша 100 пайызға орындалғанын атап өтеді.
2025 жылғы облыстық бюджеттің шығыс бөлігі 98,3 пайызға игерілді, түзетілген жоспар 610 025 077,9 мың теңгеден 599 672 113,9 мың теңгеге игерілді.
Осыдан басқа, республикалық бюджеттен жалпы сомасы                                      60 410 157,0 мың теңге нысаналы трансферттер бөлінді, оның ішінде инженерлік-коммуникациялық инфрақұрылымды дамытуға және жайластыруға, көлік инфрақұрылымын,  сумен жабдықтау және су бұру жүйесін, инженерлік және көліктік инфрақұрылымды, «Ауыл – ел бесігі» бағдарламасы аясында елді мекендердегі әлеуметтік және инженерлік инфрақұрылымды дамытуға, халықтың әлеуметтік осал топтары үшін коммуналдық тұрғын үй қорынан тұрғын үй алуға, «Жайлы мектеп» пилоттық ұлттық жобасы шеңберінде орта білім беру нысандарын салуға, ішкі істер органдарының, арнаулы әлеуметтік қызметтер көрсету орталықтарының, білім беру, дене шынықтыру және спорт  ұйымдарының медицина қызметкерлерінің, қоршаған ортаны қорғау және арнаулы мекемелер, мектепке дейінгі білім беру және жергілікті атқарушы органдардың денсаулық сақтау ұйымдары қызметкерлерінің, азаматтық қызметшілердің жекелеген санаттарының, ұйымдар мен қазыналық кәсіпорындар жұмыскерлерінің жалақысын көтеруге, техникалық және кәсіптік, орта білімнен кейінгі білім беру ұйымдарында білім алушыларға берілетін мемлекеттік стипендияларды арттыруға, вакциналарды және басқа да иммундық-биологиялық препараттарды сатып алуға, мүгедектігі бар адамдардың құқықтарын қамтамасыз етуге және өмір сүру сапасын жақсартуға, еңбек мобильділігі орталықтарының қызметін қамтамасыз етуге, жекеменшік орта білім беру ұйымдарында мемлекеттік білім беру тапсырысын орналастыруға, эпизоотияға қарсы іс-шаралар жүргізу, ауыл шаруашылығы жануарларын сәйкестендіруді жүргізуге арналған құралдарды (бұйымдарды) және атрибуттарды сатып алуға бөлінді.

Республикалық бюджет есебінен ауыл халқының кірісін арттыру жөніндегі жобаны ауқымды түрде қолдану мақсатында ауыл халқына микронесиелер беруге, агроөнеркәсіп кешеніндегі инвестициялық жобаларды қаржыландыруға, мамандарды әлеуметтік қолдау шараларын жүзеге асыруға бюджеттік несиелер бөлінді.

Қазақстан Республикасының 2025 жылғы 15 наурыздағы №171-VIII Бюджеттік кодексінің 125-бабына, Қазақстан Республикасының 2001 жылғы              23 қаңтардағы №148 «Қазақстан Республикасындағы жергілікті мемлекеттік басқару және өзін-өзі басқару туралы» Заңының 6-бабының 1-тармағының                1) және 9-1) тармақшаларына сәйкес, Ақтөбе облыстық мәслихаты ШЕШІМ ҚАБЫЛДАДЫ:
1. Облыс әкімдігінің 2025 жылғы облыстық бюджеттің нақты орындалуы туралы есебі кірістер бойынша 113 229 140,2 мың теңге сомасында, алынған нысаналы трансферттер 60 410 157,0 мың теңге сомасында, шығындар бойынша 565 911 319,6 мың теңге сомасында, бюджеттік кредиттер бойынша 22 326 745,0 мың теңгеде, қаржы активтерін сатып алу бойынша 696 600,0 мың теңгеде, қарыздарды өтеу бойынша 10 737 449,3 мың теңге сомасында, бюджет тапшылығын қаржыландыру 22 623 612,0 мың теңгеде бекітілсін.

2. Ақтөбе облысы бойынша Тексеру комиссиясының 2025 жылғы облыстық бюджеттің атқарылуы туралы есебі назарға алынсын.
3. Облыс әкімдігіне ұсынылсын: 
  1) стратегиялық және бюджеттік жоспарлаудың тиісті өзара байланысын, соның ішінде макроэкономикалық болжамдарды (облыстың ӘЭДБ) қалыптастыру және түзету кезінде қамтамасыз етуді;

  2) іс-шаралардың әрбір тармағы мен индикаторлардың орындалуына мониторинг жүргізе отырып, облыс деңгейінде іске асырылатын облыстың Даму жоспарын, ұлттық жобаларды және басқа да бағдарламалық құжаттарды орындаушылар мен қоса атқарушылардың бірыңғай жүйелі жұмысын ұйымдастыруды;

 3) кезекті бес жылдық кезеңге арналған Ақтөбе облысын дамыту жөніндегі стратегиялық құжатты әзірлеу/түзету кезінде тиісті есепті кезеңдегі олардың өзектілігі, шынайылығы және орындалу тұрғысынан өңірдің салалық (экономикалық) әлеуеті мен қажеттіліктерін ескере отырып, нысаналы индикаторлар мен іс-шараларға талдау жүргізуді және оларды қайта қарауды, сондай-ақ келесі жылдың ортасына немесе соңына қарай қалыптасатын статистикалық деректерге негізделген көрсеткіштерді/индикаторларды жоспарлау тәжірибесін болдырмауды;
 4) облыстық бюджет түсімдерін болжаудың негізділігін және әлеуметтік-экономикалық міндеттерді шешуге қосымша кірістерді уақтылы бөлуді;

5) ББӘ-мен (бюджеттік бағдарламалар әкімшілерімен) олардың қызметін үйлестіру және облыстық бюджетті жоспарлау мен атқару жөніндегі жұмысты ұйымдастыру бойынша өзара іс-қимылды қамтамасыз етуді;

  6) жергілікті бюджетке түсетін түсімдерді әкімшілендіретін мемлекеттік органдармен бірлесіп, облыстың нақты қаржылық мүмкіндіктерін айқындау мақсатында түсімдердің болжамды көрсеткіштерін белгілеу үшін әкімшілендірілетін түсімдер бойынша талдау жұмысын күшейтуді, облыстық бюджетке түсетін салықтық емес төлемдерге ерекше назар аудара отырып, жоспарлаудың формалды әдісінен шынайы әдісіне көшуді;

 7) түсімдер болжамына жергілікті бюджетке қарыздардың, бересілердің және артық төлемдердің болуының объективті әсерін ескеруді;

 8) бюджетті бекіту мен нақтылаудың кезінде уәкілетті органның бюджеттік мониторингінің қорытындылары, квазимемлекеттік сектор субъектілерінің нысаналы көрсеткіштерінің орындалуын қоса алғанда, бюджеттік бағдарламалар әкімшілерінің талдау деректері, сондай-ақ жүргізілген аудиторлық іс-шаралардың қорытындыларын негізге алуды;
9) бюджет қаражатын пайдалануды барынша біркелкілік принципіне жақындатуды, бюджеттік нормативтерге сәйкес жылдық көлемдер шегінде бюджет қаражатының бөлінуін ескеруді;
 10) бюджетке салықтық және басқа да міндетті төлемдердің түсуін толық қамтамасыз ету бойынша жұмысты жандандыру, сонымен қатар облыстық бюджеттің кіріс және шығыс бөлігінің орындалуына ай сайынғы мониторингті және талдауды жүзеге асыруды;
  11) тікелей және түпкілікті нәтижелерге қол жеткізе отырып, бюджет қаражатын тиімді және мақсатты пайдалануға бақылауды күшейтуді;
  12) бюджеттік қаражаттарды басқару бойынша мемлекеттік мекемелердің қызметінің тиімділігін бағалаудың сапалы жүргізілуін қамтамасыз етуді;
  13) шығыстарды сапалы жоспарлауды және бюджет бағдарламаларын орындауды қамтамасыз ететін, облыстық бюджеттік бағдарламалар әкімшілерінің басшыларының жауапкершілігін арттыру бойынша шаралар қабылдауды;

  14) бюджеттік бағдарламаларды қалыптастыру және әзірлеу, олардың іске асырылуы туралы есептілікті дайындау, сондай-ақ нысаналы трансферттер қаражатын басқару кезінде бюджет заңнамасы талаптарының сақталуын қамтамасыз етуді;
  15) квазимемлекеттік сектор субъектілерінің қызметіне бақылауды күшейтіп, олардың активтерін тиімді пайдалану мәселесі тұрақты назарда ұсталсын, мемлекеттік кәсіпорындардың даму жоспарларының орындалуын қатаң бақылауға алуды;

16) квазимемлекеттік сектор компанияларының таза кірісі сомасыныңкемінде 70% дивидендтерге жіберуді;

 17) бюджеттік бағдарламалардың мақсаттарына қол жеткізу үшін бюджет қаражатын формалды түрде игеру фактілерін болдырмасын;ведомстволық бағынысты ұйымдар қызметінің тиімділігін арттыруды, олардың шығынсыздығын және кірістерінің ұлғаюын қамтамасыз етуді.
4. Ақтөбе облысы бойынша Тексеру комиссиясына ұсынылсын:
1) есептік кезеңге бюджет қаражатын қамту көлемін ұлғайтуды қарастыратын қадағалау шараларының тиімділігін арттыру;
2) бақылауды күшейту және әкімшілік ықпал ету шараларын қолдану арқылы аудит қорытындылары бойынша қабылданған шешімдердің мүлтіксіз және уақытылы орындалуын қамтамасыз ету;

3) Тексеру комиссиясының тапсырмалар мен ұсынымдарды орындау бойынша қабылдаған шешімі туралы (алу, ұзарту туралы) оларды хабардар ету бойынша аудит нысандарымен кері байланысты қамтамасыз ету.
5. Қаржы басқармасы (жинақ) мен тексеру комиссиясы аталған ұсыныстар бойынша қабылданған шаралар туралы ақпаратты облыстық мәслихатқа ағымдағы жылдың 10 шілдесіне дейін ұсынсын.
Облыстық 
мәслихаттың төрағасы                                                               Г. СҮЙІНТАЕВА
